CELEX: 32017D0204
Language: hr
Date: 2017-02-03 00:00:00
Title: Provedbena odluka Komisije (EU) 2017/204 оd 3. veljače 2017. kojom se državama članicama dopušta privremeno odstupanje od određenih odredbi Direktive Vijeća 2000/29/EZ u pogledu drva jasena podrijetlom iz Sjedinjenih Američkih Država ili prerađenog u Sjedinjenim Američkim Državama te o stavljanju izvan snage Provedbene odluke (EU) 2015/2416 o priznavanju određenih područja Sjedinjenih Američkih Država kao nezaraženih organizmom Agrilus planipennis Fairmaire (priopćeno pod brojem dokumenta C(2017) 420)

7.2.2017   
            
            
               HR
            
            
               Službeni list Europske unije
            
            
               L 32/35
            
         PROVEDBENA ODLUKA KOMISIJE (EU) 2017/204
   оd 3. veljače 2017.
   kojom se državama članicama dopušta privremeno odstupanje od određenih odredbi Direktive Vijeća 2000/29/EZ u pogledu drva jasena podrijetlom iz Sjedinjenih Američkih Država ili prerađenog u Sjedinjenim Američkim Državama te o stavljanju izvan snage Provedbene odluke (EU) 2015/2416 o priznavanju određenih područja Sjedinjenih Američkih Država kao nezaraženih organizmom Agrilus planipennis Fairmaire
   
      
         (priopćeno pod brojem dokumenta C(2017) 420)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno prvu alineju njezina članka 15. stavka 1. i Prilog IV. dio A odjeljak I. točke 2.3., 2.4. i 2.5.,
   budući da:
   
               (1)
            
            
               Člankom 5. stavkom 1. Direktive 2000/29/EZ u vezi s njezinim Prilogom IV. dijelom A odjeljkom I. točkom 2.3. određuju se posebni zahtjevi za unošenje u Uniju drva jasena (Fraxinus L.) i nekih drugih vrsta drva podrijetlom iz Sjedinjenih Američkih Država.
            
         
               (2)
            
            
               Sjedinjene Američke Države zatražile su priznanje kombinacije postupaka s pomoću kojih se postiže ista razina fitosanitarne zaštite kao ona koja se zahtijeva u skladu s Prilogom IV. dijelom A odjeljkom I. točkom 2.3. Direktive 2000/29/EZ.
            
         
               (3)
            
            
               Iz službenih podataka koje su dostavile Sjedinjene Američke Države proizlazi da je pristupom integriranog sustava primijenjenim u preradi drva uklonjen rizik zaraze štetnim organizmom Agrilus planipennis Fairmaire.
            
         
               (4)
            
            
               Taj bi pristup trebalo dopuniti određenim zahtjevima u pogledu objekata, predizvoznih inspekcija i označivanja radi uklanjanja takvih rizika.
            
         
               (5)
            
            
               Stoga bi te postupke trebalo priznati kao alternativnu mogućnost Prilogu IV. dijelu A odjeljku I. točki 2.3. Direktive 2000/29/EZ za uvoz iz Sjedinjenih Američkih Država te predvidjeti odstupanje od članka 5. stavka 1. Direktive 2000/29/EZ u vezi s njezinim Prilogom IV. dijelom A odjeljkom I. točkom 2.3.
            
         
               (6)
            
            
               Kako bi se osigurale učinkovite kontrole, kao i pregled uvoza drva jasena i neusklađenosti povezanih s tim uvozom, trebalo bi utvrditi zahtjeve u pogledu fitosanitarnih certifikata, izvještavanja o uvozu i prijavljivanja neusklađenosti.
            
         
               (7)
            
            
               Kako bi se osiguralo pravovremeno preispitivanje primjerenosti mjera iz ove Odluke, primjereno je ograničiti trajanje odstupanja do 30. lipnja 2018.
            
         
               (8)
            
            
               Provedbenom odlukom Komisije (EU) 2015/2416 (2) određena područja Sjedinjenih Američkih Država priznaju se kao nezaražena organizmom Agrilus planipennis Fairmaire radi unošenja u Uniju drva Fraxinus L. i nekih drugih vrsta drva.
            
         
               (9)
            
            
               Provedbenu odluku (EU) 2015/2416 trebalo bi staviti izvan snage jer se na temelju informacija koje su dostavila nadležna tijela Sjedinjenih Američkih Država pokazalo da nakon donošenja te Odluke područja priznata kao nezaražena organizmom Agrilus planipennis Fairmaire nisu stabilna.
            
         
               (10)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Ovlaštenje za odobrenje odstupanja
   Odstupajući od članka 5. stavka 1. Direktive 2000/29/EZ u vezi s njezinim Prilogom IV. dijelom A odjeljkom I. točkom 2.3., države članice mogu odobriti unošenje na svoje državno područje drva Fraxinus L. podrijetlom iz Sjedinjenih Američkih Država ili prerađenog u Sjedinjenim Američkim Državama (dalje u tekstu: „određeno drvo”) koje prije svojeg kretanja iz Sjedinjenih Američkih Država zadovoljava uvjete navedene u Prilogu ovoj Odluci.
   Članak 2.
   Fitosanitarni certifikat
   1.   Određenom drvu prilaže se fitosanitarni certifikat izdan u Sjedinjenim Američkim Državama u skladu s člankom 13.a stavcima 3. i 4. Direktive 2000/29/EZ, kojim se potvrđuje nezaraženost štetnim organizmima nakon pregleda.
   2.   Fitosanitarni certifikat mora u odjeljku pod nazivom „Dopunska izjava” sadržavati sljedeće elemente:
   
               (a)
            
            
               izjavu „U skladu sa zahtjevima Europske unije utvrđenima Provedbenom odlukom Komisije (EU) 2017/204”;
            
         
               (b)
            
            
               broj snopova (ili više njih);
            
         
               (c)
            
            
               naziv ovlaštenog objekta (ili više njih) u Sjedinjenim Američkim Državama.
            
         Članak 3.
   Izvještavanje o uvozu
   Država članica uvoza dužna je Komisiji i ostalim državama članicama do 31. prosinca svake godine dostaviti informacije o količinama pošiljaka određenog drva uvezenih tijekom te godine u skladu s ovom Odlukom.
   Članak 4.
   Obavješćivanje o neusklađenosti
   Države članice obavješćuju Komisiju i ostale države članice o svakoj pošiljci koja nije u skladu s ovom Odlukom. To obavješćivanje obavlja se najkasnije dva radna dana od datuma presretanja takve pošiljke.
   Članak 5.
   Stavljanje izvan snage Provedbene odluke (EU) 2015/2416
   Provedbena odluka (EU) 2015/2416 stavlja se izvan snage.
   Članak 6.
   Datum isteka
   Ova Odluka prestaje važiti 30. lipnja 2018.
   Članak 7.
   Adresati
   Ova je Odluka upućena državama članicama.
   
      Sastavljeno u Bruxellesu 3. veljače 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Provedbena odluka Komisije (EU) 2015/2416 оd 17. prosinca 2015. o priznavanju određenih područja Sjedinjenih Američkih Država kao nezaraženih organizmom Agrilus planipennis Fairmaire (SL L 333, 19.12.2015., str. 128.).
   
      PRILOG
      1.   Zahtjevi prerade
      
      Prerada određenog drva mora ispunjivati sve sljedeće zahtjeve:
      
                  (a)
               
               
                  
                     Otkoravanje
                  
                  Određeno drvo otkorava se, uz iznimku određenog broja vizualno odvojenih i očigledno različitih malih komadića kore koji ispunjuju jedan od sljedećih zahtjeva:
                  
                              (a)
                           
                           
                              širina im je manja od 3 cm (bez obzira na dužinu); ili
                           
                        
                              (b)
                           
                           
                              ako su širi od 3 cm, ukupna površina svakog pojedinačnog komadića kore manja je od 50 cm2.
                           
                        
            
                  (b)
               
               
                  
                     Piljenje
                  
                  Određeno piljeno drvo proizvodi se iz otkoranog oblog drva.
               
            
                  (c)
               
               
                  
                     Toplinska obrada
                  
                  Određeno drvo zagrijava se kroz cijeli profil na najmanje 71 °C tijekom 1 200 minuta u toplinskoj komori koju je odobrila Agencija za zdravstveni nadzor životinja (APHIS) ili agencija koju je odobrio APHIS.
               
            
                  (d)
               
               
                  
                     Sušenje
                  
                  Određeno drvo suši se najmanje dva tjedna u skladu s industrijskim programima sušenja koje je priznao APHIS.
                  Konačni sadržaj vlage drva ne premašuje 10 %, izraženo kao postotak suhe tvari.
               
            2.   Zahtjevi u pogledu objekata
      
      Određeno drvo mora biti proizvedeno, obrađeno ili skladišteno u objektu koji ispunjuje sve sljedeće zahtjeve:
      
                  (a)
               
               
                  službeno ga je odobrio APHIS u skladu sa svojim programom certifikacije u pogledu štetnog organizma Agrilus planipennis Fairmaire;
               
            
                  (b)
               
               
                  registriran je u bazi podataka na internetskoj stranici APHIS-a;
               
            
                  (c)
               
               
                  APHIS ili agencija koju je odobrio APHIS pregledava ga najmanje jednom mjesečno i utvrđeno je da ispunjuje zahtjeve iz ovog Priloga;
               
            
                  (d)
               
               
                  upotrebljava opremu za obradu određenog drva koja je kalibrirana u skladu s priručnikom za uporabu;
               
            
                  (e)
               
               
                  vodi evidenciju o svojim postupcima koje provjerava APHIS ili agencija koju je odobrio APHIS, uključujući trajanje obrade, temperaturu tijekom obrade i konačni sadržaj vlage za svaki pojedinačni snop koji je namijenjen izvozu.
               
            3.   Označivanje
      
      Na svakom snopu određenog drva moraju vidljivo biti prikazani broj snopa i etiketa s riječima „HT-KD” ili „Heat Treated-Kiln Dried” (toplinski obrađeno i sušeno u sušari). Etiketu mora izdati ili ona mora biti izdana pod nadzorom odgovornog službenika ovlaštenog objekta nakon provjere ispunjivanja zahtjeva prerade iz točke 1. i zahtjeva u pogledu objekata iz točke 2.
      4.   Predizvozne inspekcije
      
      Određeno drvo mora pregledati APHIS ili agencija koju je službeno odobrio APHIS, radi provjere da je prije izvoza u Uniju bilo podvrgnuto svim fitosanitarnim postupcima i mjerama na temelju kojih se može zaključiti da nije zaraženo štetnim organizmom Agrilus planipennis Fairmaire.